
25-TA-529: Noteikumu projekts (Jauns)
Emisijas kvotu izsolīšanas instrumenta finansēto projektu atklāta konkursa "Plūdu risku mazināšanas, novēršanas  un noturības pret plūdiem veicināšanas pasākumi pašvaldībās" nolikums

	1.
	Noteikumu projekts
 Emisijas kvotu izsolīšanas instrumenta finansēto projektu atklāta konkursa "Plūdu risku mazināšanas, novēršanas  un noturības pret plūdiem veicināšanas pasākumi pašvaldībās" nolikums
	Priekšlikums
Aicinām paredzēt nosacījumus lēmuma par projekta iesnieguma noraidīšanu gadījumā apstrīdēšanu vai pārsūdzēšanu, projekta iesniedzējam dodot tiesības minēto darbību īstenošanai, ietverot nosacījumus piemēram šādā redakcijā "Projekta iesniedzējs un finansējuma saņēmējs (līguma par projekta īstenošanu grozījumu gadījumā) VIF lēmumu par finanšu instrumenta finansējuma piešķiršanu vai atteikumu piešķirt finansējumu var apstrīdēt Klimata un enerģētikas ministrijā un Klimata un enerģētikas ministrijas pieņemto lēmumu var pārsūdzēt Administratīvajā rajona tiesā."
Piedāvātā redakcija
-
	Lauma Laurinoviča (EM)

	2.
	Noteikumu projekts
3. Klimata un enerģētikas ministrija (turpmāk – ministrija) ar līgumu deleģē sabiedrībai ar ierobežotu atbildību "Vides investīciju fonds" (turpmāk – Vides investīciju fonds) pienākumu izsludināt projektu konkursu, pieņemt, vērtēt un apstiprināt projektu iesniegumus, pieņemt lēmumus par finanšu instrumenta finansējuma piešķiršanu vai atteikumu piešķirt finansējumu, kā arī civiltiesiskā līguma vai vienošanās par projekta īstenošanu (turpmāk – projekta līgums) sagatavošanu, noslēgšanu, grozīšanu un izbeigšanu, pārbaudīt pārskatus un kontrolēt projektu īstenošanu. Attiecībā uz šajā punktā minēto uzdevumu izpildi Vides investīciju fonds ir ministrijas pārraudzībā.
	Priekšlikums
Aicinām salāgot nolikumu, ņemot vērā, ka noteikumu projektā netiek lietots "lēmumus par finanšu instrumenta finansējuma piešķiršanu vai atteikumu piešķirt finansējumu", bet gan "lēmums par projekta iesnieguma apstiprināšanu" un "lēmums par projekta iesnieguma noraidīšanu".
Piedāvātā redakcija
-
	Lauma Laurinoviča (EM)

	3.
	Noteikumu projekts
4. Konkursa ietvaros apstiprinātā projekta īstenošanas periods nepārsniedz 60 mēnešus no dienas, kad stājies spēkā projekta līgums, kuru ar Vides investīciju fondu ir noslēdzis šo noteikumu 15. punktā minētais projekta iesniedzējs (turpmāk – finansējuma saņēmējs). Projekts uzskatāms par īstenotu, kad atbilstoši projekta līgumam ir īstenotas visas projektā plānotās aktivitātes un finansējuma saņēmējs ir iesniedzis Vides investīciju fondā noslēguma pārskatu.
	Priekšlikums
Aicinām precizēt nosacījumus, nosakot, ka "Projekts uzskatāms par pabeigtu..."
Piedāvātā redakcija
Konkursa ietvaros apstiprinātā projekta īstenošanas periods nepārsniedz 60 mēnešus no dienas, kad stājies spēkā projekta līgums, kuru ar Vides investīciju fondu ir noslēdzis šo noteikumu 15. punktā minētais projekta iesniedzējs (turpmāk – finansējuma saņēmējs). Projekts uzskatāms par pabeigtu, kad atbilstoši projekta līgumam ir īstenotas visas projektā plānotās aktivitātes un finansējuma saņēmējs ir iesniedzis Vides investīciju fondā noslēguma pārskatu.
	Lauma Laurinoviča (EM)

	4.
	Noteikumu projekts
8. Ja projektu iesniegumos pieprasīts mazāks finansējuma apjoms, nekā noteikts šo noteikumu 7.1. apakšpunktā, finansējuma atlikumu, ja nepieciešams, var piešķirt šo noteikumu 7.2. apakšpunktā minētajai projektu iesniegumu grupai.
	Priekšlikums
Lūdzam skaidrot, ar ko saprotama "projektu iesniegumu grupa"
Piedāvātā redakcija
-
	Lauma Laurinoviča (EM)

	5.
	Noteikumu projekts
16.1. pašvaldības vai publiski privāto kapitālsabiedrību, kas pilda deleģētos pārvaldes uzdevumus;
	Priekšlikums
Aicinām salāgot nosacījumu, ņemot vērā, ka šobrīd interpretējams, ka projekta īstenotājs (pašvaldība) var piesaistīt sadarbības partneri, kas arī ir pašvaldība. Iespējami varētu paredzēt 15. punktā saīsinājuma - projekta iesniedzējs
Piedāvātā redakcija
-
	Lauma Laurinoviča (EM)



